Source: https://octavpelin.wordpress.com/2018/04/05/
Timestamp: 2020-07-16 17:42:07+00:00

Document:
05 | aprilie | 2018 | Octavpelin's Weblog
SEMANTICA DE DISCULPARE A CELOR DOI SIBIENI LULUTZA SI KLAUS!
Kovesi ne dă lecții de semantică. După ea, „colaborare” și „cooperare” sunt cuvinte cu sensuri diferite, la fel ca sintagma „echipă comună” față de „echipă mixtă”. Ce credeți, asta chiar ne ia pe toți de proști, la fel ca și concitadinul ei Klaus? Amândoi sunt la fel de inculți, cu un vocabular de maximum o sută de cuvinte și paraleli cu limba română, dar ne dau lecții! Cu ăștia doi riscăm să ne tâmpim cu toții, ca după episodul EBA, de nu mai știa nimeni cum este corect, succese sau succesuri, iar referatul „genial” al lui Klaus von Strudel „De ce este întuneric noaptea”, de pe vremea când era profesoraș de fizică prin coclauri ca urmare a mediei scăzute cu care a absolvit facultatea, va ajunge valoare de referință pentru IQ-ul național.
Dom’le, are dreptate Kovesi, e musai o revizuire a semanticii limbii române, ea fiind necesară disculpării statului polițienesc paralel și a infractorilor protejați de acesta. Deci, familia Iohannis nu a a uzat de fals în acte publice ca să fure două imobile statului român, ei au folosit doar acte neconforme cu realitatea ca să transfere niște proprietăți, ceea ce – trebuie să recunoașteți! – este cu totul altceva!
Soții Iohannis nu au făcut trafic de copii, doar au servit traficanților ca șofer și translator – aici a revizuit deja Herr Klaus von Strudel prin explicațiile lui penibile! Cei doi nu au fost plătiți pentru serviciile lor, doar au primit cadouri, conform celor declarate de Iohannis. Nu mai contează că aceste cadouri puteau să fie și „cărămizi” din dolari, pachețele cu bani sau conturi bancare gata alimentate.
Klaus Iohannis a fost primul care a modificat semantica, atunci când a spus, în campania electorală din 2014, că FDGR nu este succesorul organizației hitleriste Grupul Etnic German (Deutsche Volksgruppe) în urma proprei solicitări de la Judecătoria Sibiu, ci doar moștenitor strict al patrimoniului imobiliar al acesteia. Culmea, deși sentința instanței este exact așa: „Constată calitatea de succesor în drepturi al reclamantului (nota mea: reclamantul fiind FDGR) față de Grupul Etnic German (Deutsche Volksgruppe)” – vezi foto de mai jos (click pe imagine pentru mărire).
Deci, FDGR este „succesor în drepturi”, în totalitate, inclusiv statutul nazist al organizației hitleriste, nu doar în ceea ce privește patrimoniul, care nici măcar nu este pomenit în hotărârea judecătorească! Nici nu ai cum să moștenești pe cineva în calitate de urmaș, dacă nu-ți asumi și filiația!!! Nu poți să moștenești un partid sau o organizație fără să-i moștenești statutul și ideologia, fiindcă doar prin statut și ideologie te identifici cu respectivul partid sau organizație! E logic și normal, nu trebuie să fii „doctor” în drept ca Kovesi – scuzați cacofonia maghiară! – ca să realizezi principiile unei succesiuni, indiferent că-i vorba de o persoană fizică sau una juridică. La persoanele fizice legătura este dată de „sânge” prin gradele de rudenie, iar la persoanele juridice „legătura de sânge” este înlocuită de statut și ideologie.
Da’ e frumos, îmi place, e grozavă noua semantică în sprijinul hoților și a statului paralel și polițienesc, pe cale să devină stat totalitar. Tot înainte, tovarăși!
PS: Citiți aici cum e cu uzul de fals în casele subtilizate de familia hrăpăreață, cu traficul internațional de copii și cu FDGR-ul lui Klaus Iohannis ca succesor al Grupului Etnic German din România (Deutsche Volksgruppe in Rumänien):
SFANTA SI MAREA ZI DE JOI. CINA CEA DE TAINA SI TRADAREA DOMNULUI DE CATRE IUDA!
Ziua de joi din Săptămâna Mare este cunoscută drept Joia Mare. În această zi, se prăznuiește spălarea picioarelor apostolilor de către Hristos, Cina cea de Taină, la care s-a instituit Taina Sfintei Împărtășanii (Euharistia), rugăciunea din gradina Ghetsimani și prinderea Domnului de către farisei. Seara, se oficiază slujba celor 12 Evanghelii.
Potrivit tradiției, În Joia Mare se înroșesc ouăle pentru ziua de Paști.
„Sfanta spalare ne arata taina cea necuprinsa de minte a sme­reniei Domnului, „care, din nemasurata Sa bunatate, ne-a ara­tat calea cea mai buna de urmat -smerenia – cand a spalat picioarele ucenicilor Sai” (Otpustul zilei).
Sa ne uitam dar, cum spala Stapanul picioarele ucenicilor. Mantuitorul Isi scoate haina, se incinge cu stergarul, toarna apa in spalator si, rand pe rand, spala picioarele colbaite si ostenite ale ucenicilor. Dar de ce nu zic nimic ucenicii? De ce nu se impotrivesc cand le spala picioarele? Cum, acesta era un lucru obisnuit, firesc pentru Invatatorul lor? Numai Petru, cel mai varstnic, isi da seama de nepotrivire:„Nu, Doamne, in veac nu vei spala picioarele mele!„.
De fapt, invatatorul era sluga ucenicilor Sai: „Iata, Eu sunt cel ce slujeste„, zice El si „N-am venit ca sa Mi se slujeasca ci ca Eu sa slujesc‘‘. Necontenit El le purta de grija ca unor copii ai Sai; de aceea si spalarea nu li se va fi parut asa de neobis­nuita.
Totusi aici este si o adanca taina, pe care ucenicii au slujit-o, fara sa-si dea seama. Domnul venise pentru a spala pe toti oamenii de intinaciunea pacatului, iar El, Curatia, Sfintenia cea mai desavarsita, nu avea nevoie de spalare. Omenirea insa, fara de spalarea Lui nu putea avea parte de Dansul:„Daca nu te spal, ii zice lui Petru, nu ai parte de Mine!„
La sfarsitul Sfintei Liturghii se face randuiala spalarii pi­cioarelor.
Altadata ea se savarsea pretutindeni in Biserica Ortodoxa; acum ea a ramas doar la Ierusalim, la Roma… prin unele manastiri smerite si in alte biserici dar mai ales sufletele simtitoare ale crestinilor, care privesc uimite si coplesite de nespusa smerenie a Dom­nului. Nu pot uita uimirea cu care am descoperit-o intr-o zi, cand o batrana de la tara, intr-o Joi Mari, mersese la o bolnava ce zacea la pat, ii dusese un dar si-i spalase picioarele. „Domnul Hristos, zicea ea, sa spele azi picioarele ucenicilor si eu sa nu fac nimica? Macar atata am facut si eu; am spalat picioarele Marioarei lui Gavril si i-am tras coltuni noi in picioare!„.
Lectia cea mare de smerenie pe care ne-a dat-o Domnul spaland picioarele ucenicilor, lectia slujirii aproapelui, „taina fratelui”, „am venit ca sa slujesc„, abia acum, dupa doua mii de ani, incepe crestinatatea sa o invete!
„Luati, mancati, acesta este Trupul Meu, care se frange pentru voi…; beti dintru acesta toti, acesta este Sangele Meu, care se varsa pentru voi si pentru multi…„.
Acum incepe trupul sa se franga si sangele sa se verse si nu va conteni pana la sfarsitul veacurilor: „Aceasta sa o faceti intru pomenirea Mea!„.
Nesfarsita dragoste si coplesitoarea smerenie a Domnului la Cina cea de Taina! La nastere, la taierea imprejur, pe Golgota, Dumnezeu, desi imbracat cu trup asemenea noua, totusi este vazut prunc in iesle, tinut in brate, „om al durerilor”. In Sfanta Impartasanie insa, este cu totul ascuns; ia chipul painii si al vinului, ca sa ni se poata darui intreg de-a pururi, fara im­piedicare, „pentru iertarea pacatelor si pentru viata de veci„.
Jertfa de pe Cruce este deplina, rascumpara pentru totdea­una pe om; totusi acesta poarta semnele stricaciunii aduse de pacat, este supus mortii si de aceea Sfanta Impartasanie sea­mana in trupul cel stricacios samanta invierii, arvuna vietii vesnice, „leacul nemuririi”, dupa cuvantul Parintilor, caci ne incredinteaza Domnul:„cine mananca Trupul Meu si bea San­gele Meu, are viata vesnica si Eu il voi invia pe el in ziua cea de apoi„ (Ioan 6, 54).
Liturghia euharistica este Liturghia smereniei Domnului, Liturghia dragostei Sale, testamentul iubirii Sale de oameni: „Aceasta sa o faceti intru pomenirea Mea!” Și, in adevar, la fiecare Sfanta Liturghie se reinnoieste jertfa intru amintirea Domnului, Care mereu se jertfeste, ca mereu sa ne sfinteasca si sa ne traga la Sine.Cu adevarat, nu este mai mare lucru pe lume decat acesta. Lucrare dumnezeiasca, minune necontenita, piatra de poticnire:
Minune permanenta, dragoste nemasurata, smerenie nea­junsa a lui Dumnezeu, pe toate le vedem in fiecare zi pe Sfantul Prestol. Și totusi… slujitorii Sai Il trec cu vederea, il lasa uitat, il nesocotesc, umbland imprejur fara evlavie si fara cutremur, discutand lucrurile cele mai straine de locul si momentul dum­nezeiesc care se savarseste. Ce se intampla atunci in altar? Ras­tignim iar si iar pe Iisus Hristos, dar nu spre mantuire, ci spre osanda, spre pierzarea si aruncarea noastra in intunericul cel mai dinafara.
„Biserica Ortodoxa, inalt euharistica, cu totul euharistica, nu poate fi adusa iarasi la frumusetea si puterea ei primara, decat atunci cand preotii ei vor inflori ca merii de iubire catre Hristosul cel Euharistic; cand inimile noastre vor fi candele aprinse si cadelnite inmiresmate de tamaie la picioarele Im­paratului din Altar„. (Gala Galaction)
Cu rugaciunea din Ghetsimani si cu prinderea Domnului deja am intrat in Vinerea cea Mare a Sfintelor si infricosatoarelor Patimi”.
Sursa: Protosinghel Petroniu Tanase, „Usile pocaintei. Meditatii duhovnicesti la vremea Triodului”, Editura Doxologia, Iasi, 2012
CINICUL GAULEITER NAZI KLAUS WERNER JOHANNIS CU CETATENIE GERMANA PATRONUL STATULUI PARALEL LASAT MOSTENIRE DE MENTORUL SAU ,DE FRICA DOSARELOR PENALE PANICAT DE FRICA SI COMPLICE CU BINOMUL A LUAT-O PE ARATURA IN INTALNIREA CU OLGUTA SI VIORICA!
Klaus Iohannis a transmis, la întâlnirea cu premierul Viorica Dăncilă și ministrul Muncii, Lia Olguța Vasilescu, mai multe avertismente legate de legea salarizării și modificările fiscale.
Conform Administrației Prezidențiale, președintele a atenționat Guvernul că, „după primele 3 luni de aplicare, efectele noii legislații privind salarizarea personalului plătit din fonduri publice arată că Legea se află în contradicție cu principiile egalității și predictibilității de la care a emanat, în condițiile în care s-a intervenit cu excepții punctuale pentru diferite categorii de personal, ceea ce anulează inclusiv caracterul unitar al intenției legislative”.
„Prim-ministrul a prezentat președintelui României situația salarială, oferind asigurări de stabilitate în privința resurselor financiare necesare aplicării Legii salarizării și a majorărilor salariale asumate până în prezent. La rândul său, ministrul Muncii a detaliat principiile care au stat la baza actualului cadru de salarizare, făcând referire la grila salarială care își va produce pe deplin efectele din 2022. Totodată, a fost exprimată poziția Guvernului de a menține cadrul salarial instituit prin Legea 153/2017. Președintele Klaus Iohannis a arătat că suprapunerea Legii 153/2017 privind salarizarea personalului plătit din fonduri publice cu modificarea Codului Fiscal prin OUG 79/2017 a condus la diminuări salariale pentru unele categorii de personal, atât la nivel central, cât și local, consecințe negative pe care Guvernul nu le-a prevăzut. Deși au fost promise majorări de 25% ale salariilor începând cu 1 ianuarie 2018, aceste creșteri au fost de fapt anulate prin artificiul fiscal al mutării contribuțiilor sociale în sarcina angajaților.
Remedierea acestor deficiențe a impus adoptarea de către Guvern a unor ordonanțe care au adus modificări Legii 153, cum ar fi OUG 62/2017 și OUG 91/2017. Prin excepțiile intervenite de la regulile aplicării etapizate, în contradicție cu principiul sustenabilității enunțat de Legea 153, cadrul salarial actual se îndepărtează de exigențele remunerării muncii prestate și ajunge să valorifice mai degrabă apartenența personalului la o instituție sau alta”, se mai arată într-un comunicat al Președinției.
În acest sens, mai menționează sursa citată, președintele a atras atenția că situația salarială este în continuă modificare, fiind departe de a satisface principiile și criteriile de stabilitate asumate inițial, precum și promisiunile electorale ale coaliției PSD-ALDE.
„Președintele Klaus Iohannis a evidențiat că trebuie evitat acest carusel al modificărilor salariale și al impredictibilității, altfel Legea 153 va deveni curând o altă formă fără fond, dată fiind amendarea continuă a acesteia prin ordonanțe care nu doar rezolvă, dar și creează noi probleme. Președintele Klaus Iohannis a arătat că nu se mai poate vorbi de predictibilitate în mecanismul de stabilire a drepturilor salariale, atât timp cât apar diverse noi amendamente pentru diferite categorii de personal, care introduc discriminări salariale și încurajează solicitări similare și din partea altor categorii de personal, cu prețul unor riscuri privind încadrarea în țintele bugetare asumate de către Guvern.
În acest sens, președintele Klaus Iohannis a solicitat Guvernului prudență în abordarea politicilor economice, astfel încât să fie asigurată sustenabilitatea nivelului de trai al cetățenilor”, se mai precizează în comunicat.
DANA GARBOVAN,PRESEDINTA UNJR IN LEGATURA CU CELE 67 DE PROTOCOALE:”SUNT ABSOLUT SOCATA!”
Preşedinta Uniunii Naționale a Judecătorilor din România (UNJR), judecătoarea Dana Gîrbovan, s-a declarat șocată, într-o intervenţie prin videoconferinţă în plenul CSM de miercuri, de faptul că instanța supremă a semnat un protocol cu un serviciu de informaţii.
„Am înțeles că au fost încheiate protocoale de către Înalta Curte – sunt absolut șocată, trebuie să vă mărturisesc – de către Inspecția Judiciară, CSM și procurorul general. În ceea ce privește ÎCCJ, aș vrea să îl întreb pe domnul Olaru când a fost încheiat acest protocol și cu cine, cu care anume serviciu de informații? (…) Pentru mine este absolut șocant să aflu că ÎCCJ, care este vârful puterii judecătorești, președintele Înaltei Curți reprezintă puterea judecătorească, a semnat protocoale de colaborare cu un serviciu de informații, pentru că este dincolo de imaginația mea ce ar putea conține un astfel de protocol”, a afirmat Dana Gîrbovan.
Drept răspuns, vicepreședintele CSM, Codruț Olaru, a precizat: „Cu mare plăcere aș face acest lucru. Am spus că toată corespondența pe care CSM a primit-o de la instituțiile partenere, de la cele ale sistemului judiciar, este una clasificată. Să diseminăm acum în spațiul public data încheierii protocolului, obiectul acestui protocol, data potențialei denunțări, unilaterale sau bilaterale acestui protocol excede unui astfel de cadru. (…) Această discuție să o aveți cu președinta Înaltei Curți, e cea mai în măsură să aibă acest dialog”.
Codruţ Olaru a anunţat, în şedinţa plenului Consiliului de miercuri, că Înalta Curte de Casaţie şi Justiţie, Inspecţia Judiciară, CSM însuși şi Parchetul General au încheiat protocoale cu serviciile.
CSM CERE CSAT HOTARAREA DIN 2005!
Consiliul Superior al Magistraturii (CSM) solicită instituţiilor judiciare care au încheiat protocoale de cooperare cu serviciile de informaţii să declasifice aceste documente. De asemenea, plenul CSM a decis, în ședința de miercuri, să ceară CSAT hotărârea din 2005 invocată în protocolul din 2009 încheiat între Parchetul General și SRI, potrivit unui comunicat. Totodată, Consiliul solicită și un punct de vedere de la Ministerul Justiției privind protocolul din 2009. De asemenea, CSM a cerut Parchetului General protocolul încheiat în anul 2003 între SRI și PNA, fostul DNA.
Solicitările plenului CSM, integral:
„1. Transmiterea către Consiliul Superior al Magistraturii a protocoalelor încheiate cu structuri/servicii de informaţii, în materialitatea lor, de către instituţiile din cadrul sistemului judiciar care au comunicat existenţa unor asemenea protocoale.
Transmiterea unei solicitări către instituţiile emitente, în vederea demarării procedurilor necesare pentru declasificarea protocoalelor.
Emiterea unei adrese către Parchetul de pe lângă Înalta Curte de Casaţie şi Justiţie, pentru a se comunica dacă Protocolul încheiat în 2009 (declasificat) a fost denunţat în mod formal şi prin ce act.
Transmiterea unei solicitări către Înalta Curte de Casaţie şi Justiţie şi curţile de apel, pentru a comunica dacă au existat sau există protocoale clasificate încheiate între instanţe şi parchete.
Emiterea unei adrese către Ministerul Justiţiei, pentru a exprima un punct de vedere cu privire la efectele şi conţinutul Protocolului de cooperare încheiat între Parchetul de pe lângă Înalta Curte de Casaţie şi Justiţie şi Serviciul Român de Informaţii în anul 2009.
Transmiterea unei solicitări către CSAT în vederea comunicării Hotărârii nr. 17/2005, iar în situaţia în care hotărârea are caracter secret, să se aprecieze asupra desecretizării.
Emiterea unei adrese către Parchetul de pe lângă Înalta Curte de Casaţie şi Justiţie cu solicitarea de a comunica protocoalele menţionate la art. 64 alin. (2) din Protocol precum şi Protocolul încheiat în anul 2003 între Parchetul Naţional Anticorupţie şi Serviciul Român de Informaţii, precum şi de a lua măsurile necesare în vederea desecretizării acestora.
Transmiterea unei solicitări către Parchetul de pe lângă Înalta Curte de Casaţie şi Justiţie, pentru a comunica:
VICTOR ALISTAR,MEMBRU CSM: A EXISTAT UN PROTOCOL INCHEIAT INTRE INM SI SRI!
Victor Alistar, reprezentant în CSM al Societăţii Civile, a declarat, miercuri, că există un protocol între Institutul Naţional al Magistraturii şi SRI. Precizările, în contextul dezbaterilor din ultima perioada privind protocoalele dintre instituţii din sistemul judiciar şi SRI.
„S-a prezentat, printr-o notă (n.r. la CSM) situaţia protocoalelor. S-a confirmat faptul că există protocol între Parchetul General şi SRI, cel pe care l-am văzut, şi un alt protocol care l-a înlocuit pe acesta. (..) A existat un protocul între CSM şi SRI încheiat, cred, în 2014 şi denunţat în martie 2017, în continuare secret dar în proces de desecretizare, un protocol între IJ şi SRI, care este în procedură de desecretizare. (..)Tot astăzi s-a comunicat că a existat un protocol între Institutul Naţional al Magistraturii şi SRI, care priveşte aspecte de siguranţă cibernetică şi de servere, care sunt uzuale. Nu este cauzul să băgăm la comun toate subiectele. Ne interesează dacă din perspectiva independenţei justitţiei (..) protocoalele secrete au adăugat, modificat, alterat conţinutul stabilit de Parlament prin lege organică”, a declarat Victor Alistar la Tvr.
IRINA BEGU IN OPTIMI LA TURNEUL OPEN WTA CHARLESTON!
Irina Begu (38 WTA) s-a calificat în optimile turnelui Premier de la Charleston, învingând-o miercuri seară pe Claire Liu (SUA, 202 WTA), scor 6-4, 6-2. Mihaela Buzărnescu (39 WTA) a fost eliminată de Sara Errani (Italia, 95 WTA) în turul secund, scor 6-3, 6-7(5), 2-6.
REUTERS.PRESEDINTELE USA DONALD TRUMP VA TRIMITE GARDA NATIONALA LA GRANITA CU MEXICUL!
Președintele american Donald Trump va semna miercuri un ordin prin care va cere Gărzii Naționale să ajute la protejarea frontierei cu Mexic, a informat secretarul Securității Naționale, Kirstjen Nielsen, relatează site-ul agenției Reuters.
„Președintele a sugerat că Departamentul de Apărare și Departamentul Securității Naționale ar trebui să lucreze împreuna cu guvernatorii noștri pentru a trimite Garda Națională la frontiera din sud-vest pentru a ajuta patrul de graniță”, a declarat Nielsen.
„Președintele va semna un ordin”, a adăugat el.
Donald Trump a promis în campania electorală că va construi un zid la frontiera dintre Statele Unite şi Mexic, precizând că lucrările vor fi suportate de autorităţile mexicane. Administraţia din Mexic a anunţat că nu va plăti nimic pentru zidul de la frontieră. Liderul de la Casa Albă a evocat chiar posibilitatea retragerii Statelor Unite din Tratatul Nord-American de Liber Schimb dacă Mexicul nu va lua măsuri pentru combaterea imigraţiei.
ASSOCIATED PRESS.RUSIA CERE CONVOCAREA CONSILIULUI DE SECURITATE AL ONU!
Administraţia Vladimir Putin a cerut convocarea de urgenţă a Consiliului de Securitate ONU pe tema crizei generate de atacul chimic din Marea Britanie, Moscova denunţând lipsa de transparenţă a autorităţilor britanice şi solicitând dovezi concrete prin testarea animalelor din casa fostului agent rus.
Vasili Nebenzia, ambasadorul Rusiei la ONU, a cerut organizarea joi a unei reuniuni publice a Consiliului de Securitate ONU. Nebenzia a argumentat că sesiunea este necesară deoarece Rusia este de acord cu principiul că folosirea armelor chimice este „inacceptabilă şi trebuie investigată, pentru pedepsirea autorilor”.
Marea Britanie şi alte ţări occidentale din cadrul NATO şi Uniunii Europene atribuie Rusiei atacul neurotoxic comis pe 4 martie în orăşelul britanic Salisbury vizându-l pe fostul agent secret rus Serghei Skripal şi pe fiica acestuia, Iulia Skripal. Administraţia Vladimir Putin a negat orice implicare în acest atac şi a cerut dovezi concrete, propunând să participe la investigaţie. Moscova acuză Guvernul Theresa May de lipsă de transparenţă privind starea celor doi cetăţeni ruşi. „Rusia şi alte ţări membre ale conducerii Organizaţiei pentru Interzicerea Armelor Chimice au fost ţinute la distanţă de investigaţie”, a declarat Aleksandr Şulgin, reprezentantul Moscovei la această organizaţie.
Moscova a sugerat în mai multe rânduri că atacul ar putea fi o înscenare care ar avea obiectivul sancţionării Rusiei. Londra susţine că Serghei Skripal şi fiica lui au fost în stare gravă. Starea Iuliei Skripal s-a îmbunătăţit în ultimele zile, afirmă Londra. Serghei Lavrov, ministrul rus de Externe, a catalogat drept „revoltător” refuzul Marii Britanii de a oferi acces consular la cei doi cetăţeni ruşi.
Moscova a cerut miercuri dovezi concrete că atacul neurotoxic din Marea Britanie a avut loc. Maria Zaharova, purtătorul de cuvânt al Ministerului rus de Externe, a declarat că Rusia are informaţii credibile că în casa din Salisbury a lui Serghei Skripal, unde autorităţile britanice susţin că a avut loc atacul chimic, erau animale. „Unde sunt animalele? În ce stare sunt? Este vorba de creaturi vii; dacă a fost folosită o substanţă chimică de acest gen în casă, aceste creaturi vii ar fi trebuit să fi fost rănite”, a argumentat Maria Zaharova, citată de agenţia Associated Press.
Moscova a cerut Londrei să ofere dovezi că atacul chimic din orăşelul Salisbury nu a fost comis de serviciile secrete britanice, avertizând că, în caz contrar, va considera că este o agresiune la adresa unor cetăţeni ruşi. „O analiză a tuturor circumstanţelor ne conduce să ne gândim la posibila implicare a serviciilor secrete britanice” în atacul neurotoxic din Salisbury. Dacă părţii ruse nu îi vor fi prezentate dovezi împotriva acestei ipoteze, vom considera că avem de-a face cu o tentativă de ucidere a cetăţenilor noştri ca rezultat al unei provocări politice majore”, a comunicat Ministerul de Externe de la Moscova.
Experţii armatei britanice nu pot demonstra că substanţa neurotoxică provine din Rusia
Centrul de cercetare al armatei britanice a anunţat marţi după-amiază că nu poate demonstra că substanţa neurotoxică folosită în atacul care l-a vizat pe fostul agent secret rus Serghei Skripal a fost fabricată în Rusia. Gary Aitkenhead, directorul Laboratorului pentru Tehnologie şi Studii în domeniul Apărării din baza Porton Down, a declarat pentru postul tv Sky News că nu se poate demonstra că substanţa utilizată în atacul chimic a fost fabricată în Rusia. „Am reuşit să stabilim că este vorba de Noviciok, o substanţă neurotoxică de tip militar. Nu am putut identifica sursa cu precizie, dar am furnizat date ştiinţifice Guvernului, care apoi a coroborat informaţii din alte surse pentru a ajunge la concluziile la care au ajuns”, a afirmat Gary Aitkenhead.
FRANCE24.JENS STOLTENBERG: NATO NU-SI DORESTE O NOUA CURSA A INARMARII CU RUSIA!
Secretarul General al NATO, Jens Stoltenberg, a declarat miercuri că alianța nu își dorește o nouă cursă a înarmării cu Rusia, pe fondul atacului neurotoxic ce l-a vizat pe fostul agent secret rus Serghei Skripal, relatează site-ul postului France 24.
„Nu ne dorim o nouă cursă a armelor, așa că ne concentrăm asupra modului de a răspunde într-un mod ferm, puternic și previzibil, dar în același timp măsurat și defensiv”, a declarat Jens Stoltenberg în timpul unei vizite în Ottawa.
„Nu ne dorim un alt Război Rece”, a adăugat acesta, după ce a fost întrebat dacă NATO ia în considerare impunerea unor noi sancțiuni asupra Rusiei.
Marea Britanie, Uniunea Europeană și SUA susțin că responsabilitatea Rusiei în atacul asupra fostului spion este singura explicație plauzibilă și au cerut Moscovei să răspundă la toate întrebările în legătură cu acest caz. Ministrul britanic de Externe, Boris Johnson, a anunțat că Londra are dovezi potrivit cărora Rusia a dezvoltat agentul neurotoxic „Novichok”, folosit asupra lui Serghei și a Iuliei Skripal.
„Vom continua să depunem eforturi pentru a avea o relație mai constructivă cu Rusia”, a mai declarat Stoltenberg.
BBC.NEWS.FOSTUL PRESEDINTE AL BRAZILIEI LUIZ INACIO LULA DE SILVA VA AJUNGE IN INCHISOARE!
Fostul președinte brazilian Luiz Inacio Lula da Silva va fi încarcerat pe durata judecării recursului dosarului în care a fost găsit vinovat de corupție, fiind condamnat la 12 ani de închisoare, a decis, joi, Curtea Supremă din Brazilia, informează site-ul postului BBC News.
Lula a primit o pedeapsă de 12 ani de închisoare, după ce a fost găsit vinovat de luare de mită. El a cerut să rămână în libertate pe durata judecării recursului, însă judecătorii Curții Supreme i-au respins cererea.
Lula da Silva a primit mită 3,7 milioane de reais (1,2 milioane de dolari) din partea firmei de construcţii OAS SA. Suma reprezintă echivalentul modernizării unui apartament al preşedintelui situat pe o plajă, în schimbul acordării unor contracte avantajoase cu grupul Petroleo Brasileiro.
Fostul președinte al Braziliei pretinde că acuzațiile care i se aduc sunt motivate politic și au scopul să îl împiedice să candideze la alegerile prezidențiale programate pentru luna octombrie.
Lula a fost președinte al Braziliei între 2003 și 2001. Potrivit sondajelor, în cadrul alegerilor din 2018, acesta era candidatul cu cele mai mari șanse de a câștiga competiția electorală.
BBC: ACTORUL SALMAN KHAN CONDAMNAT LA INCHISOARE!
O instanță din India a hotărât că starul Bollywoodian Salman Khan este vinovat de braconaj. Este vorba despre vânarea unei rase foarte rare de antilopă, faptă comisă în urmă cu 20 de ani, potrivit BBC.
Khan a omorât două antilope din speciaprotejată, undeva în vestul statului Rajasthan în timpul unor filmări. Patru alți actori care jucau alături de el în film au fost achitați de magistrații din Jodhpur. Khan ar putea primi între unu și șase ani de închisoare. Dar poate face apel, întrucât sentința nu este definitivă.
Aceasta nu este prima interacțiune a actorului cu justiția. În decembrie 2015, Khan a fost achitat într-un caz din 2002, când ar fi lovit cu mașina un om al străzii și ar fi fugit de la locul faptei. Bărbatul a murit.
Acesta este al patrulea dosar în care Khan este acuzat de braconaj în timpul filmărilor din 1998 la filmul Hum Saath Saath Hain. El a fost acchitat în celelalte trei dosare.
RUSIA,DEMONSTRATIE DE FORTA LANGA TARILE BALTICE!
Rusia desfăşoară exerciţii militare în apropiere de ţările baltice. Letonia, stat membru NATO, susţine că Rusia nu a efectuat niciodată exerciţii militare atât de aproape de teritoriul său, potrivit cotidianul.md.
USA – RUSIA: TENTATIVE DE APROPIERE A LUMILOR PARALELE!
În martie 2017 Rusia dădea o lovitură de imagine. Agenția Tass publica mai multe fotografii făcute la Casa Albă cu președintele Donald Trump, ministrul rus de Externe Serghei Lavrov și ambasadorul Serghei Kislyak.
Moscova încerca de ani buni să obțină o vizită a ministrului de Externe în Biroul Oval. În plus, acolo s-a aflat și ambasadorul Kislyak, atunci în centrul scandalului care a dus la demisia consilierului pentru securitate al lui Trump, generalul Michael Flynn. Casa Albă nu a oferit imagini de la întâlnire, unde presa nu a avut acces, dar a menționat că a permis accesul fotografilor personali ai celor doi demnitari. Se pare însă că oficialii SUA nu știau că fotograful personal al lui Lavrov lucrează și pentru Tass, motiv pentru care presa americană a denunțat mișcarea perversă și încălcarea principiilor diplomatice de către Rusia.
Presiuni pentru un summit Trump-Putin
Exact un an mai târziu, Rusia a recurs la o tactică similară. Donald Trump i-a propus omologului Vladimir Putin o întrevedere la Washington, în cadrul unei convorbiri telefonice din 20 martie, a anunţat luni Iuri Uşakov, consilier al preşedintelui Rusiei, relata luni site-ul aceleiași agenţii Tass. Doar că ulterior, pe 26 martie, Statele Unite au decis expulzarea a 60 de diplomați ruși, ca expresie a solidarității cu Marea Britanie în cazul tentativei de asasinare a agentului dublu Skripal. În plus, Trump nu a declarat public decât că așteaptă să-l întâlnească pe Putin în viitorul apropiat, nimic despre o invitație în SUA. „După conversaţia constructivă care a atins mai multe subiecte, a apărut o nouă problemă în relaţiile noastre bilaterale. În lumina acestor evenimente, este greu să discutăm despre posibilitatea organizării unui summit. Vrem să credem că discuţiile vor începe“, a spus Ușakov.
Îngrijorare la Moscova
L-a invitat cu adevărat Donald Trump pe Putin în SUA? Mai este valabilă o asemenea invitație după expulzarea diplomaților? „Este o strategie a rușilor de a-l aborda pe Rump, ca și cum el ar fi rupt de propriii săi consilieri“, ca și cum nu ar exista tensiuni bilaterale, spune pentru The New York Times Sarah Mendelson, fost oficial la Departamentul de Stat în timpul administrației Obama.
„Se pare că totul se întâmplă în universuri paralele, unul în care Rusia otrăvește și intervine în afacerile altor state și unul în care nu face asta“, spune Mendelson. Alți analiști consideră că anunțul făcut de Ușakov este pentru consum intern în Rusia, pentru a arăta că relațiile cu SUA sunt „business as usual“, mai cu seamă că, potrivit lui John R. Beyrle, fost ambasador american la Moscova, „mulți membri ai elitei ruse sunt sătui de statutul de paria al Rusiei, iar asta încă înainte de cazul Skripal.“
Altă față a expulzării diplomaților
O altă explicație a anunțului făcut la Moscova ține de îngrijorarea produsă de recenta numire în fruntea diplomației SUA a lui Mike Pompeo, fost șef CIA, și a lui Michael Bolton în funcția de consilier pentru Securitate la Casa Albă. Ambii au o poziție dură față de Rusia, iar Kremlinul dorește o întâlnire cu Trump înainte ca aceștia să-și înceapă efectiv activitatea, pentru a profita de viziunile contradictorii de politică externă care încă există la Casa Albă.
Plecând de la faptul că, în ciuda expulzării diplomaților ruși, Trump nu l-a criticat pe Putin, ba chiar l-a felicitat pentru victoria la prezidențiale, televiziunile publice din Rusia susțin că președintele SUA își dorește o apropiere de Rusia, însă este împiedicat de „criza politică internă din SUA“, de opoziția structurilor din statul profund. Ce poate confirma mai bine o asemenea interpretare decât informația, confirmată de un oficial al Departamentului de Stat, că SUA vor permite Rusiei să-i înlocuiască pe cei 60 de diplomați expulzați, reducând măsura punitivă fără precedent la o simplă reînnoire a personalului.
Un articol de opinie publicat de Washington Post condamnă această atitudine a lui Donald Trump, comparat cu Neville Chamberlain, premierul britanic care a semnat Acordul de la Munchen prin care a acceptat anexarea regiunii sudete din Cehoslovacia de către Germania nazistă.
„Putin nu e Hitler (…) Dar dacă este să învățăm ceva de la Churchill, este că nu ne putem aștepta ca un dictator să-și schimbe comportamentul cât timp îi încurajăm cele mai rele tendințe.“
LEGILE PENTRU RATIFICAREA MARII UNIRI VOTATE DE PARLAMENTUL ROMANIEI LA 29 DECEMBRIE 1919
In anul 1922, pe data de 15 octombrie, Ferdinand a fost incoronat Rege al Romaniei Mari la Alba Iulia.Alaturi de el – Regina Maria.
La 29 decembrie 1919, Parlamentul României a votat legile de ratificare a Unirii cu România a Transilvaniei, Bucovinei şi Basarabiei.
Art. unic. Se ratifica, investindu-se cu putere de lege, decretul-lege nr. 3744 din 18 decembrie 1918, publicat în “Monitorul oficial”, nr. 217 din 19 decembrie 1918, privitor la unirea Bucovinei cu vechiul Regat al României, în cuprinderea urmatoare:
Art. I. Bucovina în cuprinsul granitelor sale…
Ce prevede ultima variantă a Legii carantinei, care ar trebui să intre astăzi la vot final în plenul Senatului digi24.ro/stiri/actualit… 16 minutes ago
capital.ro/ludovic-orban-… 21 minutes ago

References: CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM